CELEX: 62009CN0314
Language: lv
Date: 2009-08-07 00:00:00
Title: Lieta C-314/09: Lūgums sniegt prejudiciālu nolēmumu — izteikts ar Oberster Gerichtshof (Austrija) 2009. gada 7. augusta rīkojumu — Stadt Graz/Strabag AG, Teerag-Asdag AG, Bauunternehmung Granit GesmbH

7.11.2009   
            
            
               LV
            
            
               Eiropas Savienības Oficiālais Vēstnesis
            
            
               C 267/35
            
         Lūgums sniegt prejudiciālu nolēmumu — izteikts ar Oberster Gerichtshof (Austrija) 2009. gada 7. augusta rīkojumu — Stadt Graz/Strabag AG, Teerag-Asdag AG, Bauunternehmung Granit GesmbH
   (lieta C-314/09)
   2009/C 267/65
   Tiesvedības valoda — vācu
   
      Iesniedzējtiesa
   
   Oberster Gerichtshof
   
      Lietas dalībnieki pamata procesā
   
   
      Prasītāja:
      Stadt Graz
   
   
      Atbildētāja:
      Strabag AG, Teerag-Asdag AG, Bauunternehmung Granit GesmbH
   
   
      Prejudiciālie jautājumi
   
   
               1)
            
            
               Vai valsts tiesiskais regulējums, saskaņā ar kuru zaudējumu atlīdzības prasībai, pamatojoties uz to, ka pasūtītājs ir pārkāpis Kopienu publiskā iepirkuma tiesības, tiek noteikts nosacījums, ka ir pierādīta vaina, ir pretrunā Padomes 1989. gada 21. decembra Direktīvas 89/665/EEK par to normatīvo un administratīvo aktu koordinēšanu, kuri attiecas uz izskatīšanas procedūru piemērošanu, piešķirot piegādes un uzņēmuma līgumus valsts vajadzībām (1), 1. panta 1. punktam un 2. panta 1. punkta c) apakšpunktam vai citām šīs direktīvas normām arī tad, ja šis tiesiskais regulējums tiek piemērots tādējādi, ka principā tiek pieņemta pasūtītājas iestādes vaina un tiek izslēgta tās iespēja atsaukties uz individuālu spēju trūkumu un tādējādi uz subjektīvas vainas šajā sakarā neesamību?
            
         
               2)
            
            
               Ja atbilde uz 1. jautājumu ir noliedzoša:
               Vai Padomes 1989. gada 21. decembra Direktīvas 89/665/EEK par to normatīvo un administratīvo aktu koordinēšanu, kuri attiecas uz izskatīšanas procedūru piemērošanu, piešķirot piegādes un uzņēmuma līgumus valsts vajadzībām, 2. panta 7. punkts ir jāinterpretē tādējādi, ka tajā noteiktās prasības nodrošināt, lai par izskatīšanas procedūru atbildīgo iestāžu lēmumus varētu efektīvi izpildīt, izpratnē tas ir saistošs visiem procedūras dalībniekiem, tostarp pasūtītājam?
            
         
               3)
            
            
               Ja atbilde uz 2. jautājumu ir apstiprinoša:
               Vai atbilstoši Padomes 1989. gada 21. decembra Direktīvas 89/665/EEK par to normatīvo un administratīvo aktu koordinēšanu, kuri attiecas uz izskatīšanas procedūru piemērošanu, piešķirot piegādes un uzņēmuma līgumus valsts vajadzībām, 2. panta 7. punktam ir pieļaujams, ka pasūtītājs neievēro par izskatīšanas procedūru atbildīgās iestādes spēkā esošu lēmumu vai, attiecīgi, tam ir pat tāds pienākums; ja atbilde ir apstiprinoša, pie kādiem nosacījumiem ?
            
         
      (1)  OV L 395, 33. lpp.